Diari Oficial de la Generalitat Valenciana


Sumari del DOGV 3104, del 21-10-1997 (1997/10067)

RESOLUCIÓ de 23 de setembre de 1997, de la Direcció General d'Ordenació i Innovació Educativa i Política Lingüística, per la qual s'aprova un projecte editorial per a la matèria Matemàtiques Aplicades a les Ciències Socials de l'editorial McGraw-Hill/Interamericana de España, SA, per a primer curs de la modalitat d'Humanitats i Ciències Socials de l'Educació Secundària Postobligatòria: batxillerat (LOGSE), i s'autoritza l'ús dels materials curriculars corresponents en centres docents públics i privats de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3104

Data del DOGV
:   21-10-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10495


Data del document
:   23-09-1997

Organisme emissor
:   Conselleria de Cultura, Educació i Ciència

Tipus de document
:   Resolució

3532 RESOLUCIÓ de 23 de setembre de 1997, de la Direcció General d'Ordenació i Innovació Educativa i Política Lingüística, per la qual s'aprova un projecte editorial per a la matèria Matemàtiques Aplicades a les Ciències Socials de l'editorial McGraw-Hill/Interamericana de España, SA, per a primer curs de la modalitat d'Humanitats i Ciències Socials de l'Educació Secundària Postobligatòria: batxillerat (LOGSE), i s'autoritza l'ús dels materials curriculars corresponents en centres docents públics i privats de la Comunitat Valenciana. [97/Q10494]
  
El Decret 187/1994, de 13 de setembre (DOGV del 22), regula la supervisió dels materials didàctics curriculars per als ensenyaments de règim general establits en la Llei Orgànica 1/1990, de 3 d'octubre, d'Ordenació General del Sistema Educatiu, així com el seu ús en els centres docents. Aquest decret determina com a objecte de supervisió els projectes editorials i defineix els requisits que han de tenir per a l'aprovació, la qual cosa implicarà l'homologació dels materials didàctics curriculars que en resulten del desplegament perquè puguen ser utilitzats en centres docents públics i privats.
  
L'article 6 de l'Ordre de 16 de desembre de 1994, de la Conselleria d'Educació i Ciència, (DOGV del 3 de febrer de 1995), per la qual es desplega el Decret 187/1994, estableix que correspon al director general d'Ordenació i Innovació Educativa, a través d'una resolució, aprovar els projectes editorials i homologar els materials didàctics que els despleguen.
  
En virtut d'això, vist el projecte editorial presentat a supervisió i els informes de la Comissió de Supervisió de materials curriculars del Servei d'Ordenació Acadèmica, aquesta Direcció General resol:
  
Primer
  
Queda aprovat per a l'Educació Secundària Postobligatòria: batxillerat (LOGSE), el projecte editorial supervisat que se cita en l'annex, i homologats els materials didàctics curriculars que en resulten del desplegament per a la utilització en els centres docents públics i privats de la Comunitat Valenciana.
  
Segon
  
Els materials curriculars que resulten del projecte editorial hauran de reflectir aquesta homologació en els termes següents: "Material didàctic curricular homologat per a primer curs de batxillerat (LOGSE) de la modalitat d'Humanitats i Ciències Socials per a la matèria Matemàtiques Aplicades a les Ciències Socials de l'editorial McGraw-Hill/Interamericana de España, SA, elaborat segons el projecte editorial aprovat per la Resolució de 23 de setembre de 1997 de la Direcció General d'Ordenació i Innovació Educativa i Política Lingüística, de la Conselleria de Cultura, Educació i Ciència".
  
Contra aquesta resolució, que no exhaureix la via administrativa, els interessats podran interposar un recurs ordinari davant el conseller de Cultura, Educació i Ciència en el termini d'un mes comptador des de la publicació en el Diari Oficial de la Generalitat Valenciana.
  
València, 23 de setembre de 1997.- El director general d'Ordenació i Innovació Educativa i Política Lingüística: Josep Vicent Felip i Monlleó.
  
ANNEX
  
Editorial: McGraw-Hill/Interamericana de España, SA; projecte editorial, en versió castellana, per a la matèria Matemàtiques Aplicades a les Ciències Socials de primer curs de la modalitat d'Humanitats i Ciències Socials d'Educació Secundària Postobligatòria: batxillerat (LOGSE).